Agia Dynati - Wikipedia

# Agia Dynati

### Frå Wikipedia – det frie oppslagsverket

Agia Dynati Αγία Δυνατή
Høgd over havet | 1 131 moh
Ligg i/på | Kefallinia i Hellas
Koordinatar | 38°15′57″N 20°32′53″E﻿ Koordinatar: 38°15′57″N 20°32′53″E﻿

Agia Dynati (gresk: Αγία Δυνατή, engelsk: Saint Dynati) er det nest høgaste fjellet på Kefallinia (1 131 moh) etter Ainos (Mavrovouno). Det er óg det tredje høgaste fjellet i Dei joniske øyane etter Ainos og Elati på Lefkada. Mellom fjellet sine toppar er det små høgsletter der den største heiter Falari. Falari har rykte på seg for å produsere den beste fetaosten i Hellas.

Fjellet strekk seg over kommunane Lixouri, Pylaros, Sami og Kranaia. Ved Agia Dynati på 1500-talet vart det bygd eit kloster kalla Panagia Thematon. Mange tradisjonelle landsbyar, som Makriotika, Divarata, Poulata, ligg i fjella.

I mytologien er Agia Dynati steinen som Kronos kasta på Jorda etter Zevs fekk makt. Rhea, kona til Kronos, gav han steinen inntulla i klede for at han skulle ete han, fordi Kronos hadde ete alle borna hennar. Då Kronos svelde steinen fekk han vondt. Rhea kunne då føde bornet hans Zevs på Kreta utan at Kronos visste om det. Då Zevs fekk makt kommanderte han Kronos til å kaste steinen til Jorda i lag med borna han hadde ete. Opphavet til Agia Dynati, St. Dynati, er ukjend sidan det ikkje finns nokre helgenar med dette namnet.

Mange italienarar vart drept av tyskarar på Agia Dynati under den berykta massakeren av divisjon Acqui.

## [endre] Kjelde

- Denne artikkelen er basert på ei omsetjing av artikkelen Agia Dynati frå Engelsk Wikipedia .

Henta frå «http://nn.wikipedia.org../../../a/g/i/Agia_Dynati_f24a.html»

Kategoriar: Fjell i Hellas | Kefallinia

##### Views

- Innhaldsside
- Diskusjon
- Noverande versjon

##### Søk

##### På andre språk

- English